**Uni-eeg lapsille**

**Tutkimuspaikka**

Kainuun keskussairaala, sisäänkäynti on sairaalan pääovesta F1. KNF sijaitsee pääaulasta eteenpäin ja oikealla. Ilmoittautukaa pääaulassa olevalla ilmoittautumisautomaatilla lapsen Kela-kortilla tai muulla virallisella henkilöllisyystodistuksella. Automaatti ohjaa teidät odottamaan tutkimukseen pääsyä oikeaan odotustilaan ja antaa vuoronumeron, jolla lapsi kutsutaan tutkimukseen.

**Yleistä**

Tutkimuksella selvitetään aivosähkötoiminnan häiriöitä valveen sekä unen aikana. Tutkimustuloksesta lähetetään lausunto lasta hoitavalle lääkärille.

**Tutkimukseen valmistautuminen**

Jotta lapsi nukahtaisi tutkimuksen aikana, häntä on pidettävä valveilla ennen tutkimusta seuraavan ohjeen mukaan

0-1v hereillä yksi syöttöväli

1-2 v herätys klo 5

3-5 v saa nukkua klo 23-4

6-15v saa nukkua klo 23-2

yli 16v valveilla 24 tuntia ennen tutkimusta

**Myös matkalla tutkimukseen lapsi on ehdottomasti pidettävä hereillä.**

Aamulla ennen tutkimukseen tuloa ei saa juoda kahvia, teetä eikä kolajuomia. Aamupalan nauttiminen on suotavaa, jolloin lapsen on helpompi nukahtaa. Lääkkeet lapsi saa ottaa normaalisti, ellei hoitava lääkäri ole ohjeistanut toisin.

Lapsen hiusten on oltava puhtaat ja kuivat. Hiuslakkaa ja -voiteita hän ei saa käyttää. Lapselle voi ottaa mukaan maito/mehupullon ja unilelun.

**Tutkimuksen suoritus**

Tutkimuksessa rekisteröidään aivojen sähköistä toimintaa. Rekisteröinti tapahtuu pään iholta elektrodimyssyn ja -geelin avulla. Myssy yhdistetään tutkimuslaitteeseen, joka rekisteröi tietokoneelle aivojen sähköiset ilmiöt. Tutkimuksen alkupuolella saa nukahtaa. Lapsen annetaan nukkua noin 20-30 minuuttia. Herättämisen jälkeen rekisteröidään vielä valvetta, jolloin mahdollisesti annetaan vilkkuvaloärsykkeitä ja lapsi ohjeistetaan hengittämään tavallista syvempään lyhyen ajan.

Tutkimus on vaaraton ja kivuton, mutta rekisteröinnin onnistumisen kannalta välttämätön päänahan rapsuttelu voi tuntua epämiellyttävältä.

Tutkimus kestää reilun tunnin ja sillä ei ole jälkivaikutuksia. Tosin päänahkaan ja hiuksiin jää hieman elektrodigeeliä.

**Yhteystiedot**

Perumattomasta ajasta peritään sakkomaksu 15 vuotta täyttäneeltä potilaalta. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kuvantamisessa on käytössä omasoteviestit. Vastaamme viesteihin 1-3 arkipäivän sisällä. Kuvantamisessa on käytössä myös takaisinsoittojärjestelmä, puh. 040 153 3240. Soittoaikam-me on maanantaista torstaihin kello 7:30 – 16 sekä perjantaisin ja arkipyhien aattoina kello 7:30 – 15. Soitamme sinulle takaisin samana päivänä tai viimeistään seuraavan työpäivän aikana.